На основу члана 61. став 4. Закона о државним службеницима („Службени гласник РС”, бр. 79/05, 81/05 – исправка, 83/05 – исправка, 64/07, 67/07 – исправка, 116/08, 104/09, 99/14, 94/17, 95/18 и 157/20) и члана 42. став 1. Закона о Влади („Службени гласник РС”, бр. 55/05, 71/05 − исправка, 101/07, 65/08, 16/11, 68/12 − УС, 72/12, 7/14 − УС, 44/14 и 30/18 − др. закон),

Влада доноси

УРЕДБУ

О ИЗМЕНАМА И ДОПУНАМА

УРЕДБЕ О ИНТЕРНОМ И ЈАВНОМ КОНКУРСУ ЗА ПОПУЊАВАЊЕ РАДНИХ МЕСТА У ДРЖАВНИМ ОРГАНИМА

Члан 1.

У Уредби о интерном и јавном конкурсу за попуњавање радних места у државним органима („Службени гласник РС”, број 2/19) у члану 3. став 1. тачка се замењује запетом и додају речи: „чије је спровођење, у складу са законом, обавезно због привремено повећаног обима посла.”

Члан 2.

У члану 14. став 1. тачка 9) после речи: „искуство” додају се речи: „у струци”.

Члан 3.

У члану 15. ст. 2. и 3. после речи: „врсту радног места” додају се запета и речи: „врсту радног односа”.

Члан 4.

У члану 21. после става 1. додаје се нови став 2. који гласи:

„Конкурсна комисија може користити електронска средства комуникације у току спровођења фаза изборног поступка.”

Досадашњи ст. 2, 3. и 4. постају ст. 3, 4. и 5.

Члан 5.

У члану 24. став 4. мења се и гласи:

„Кандидат који не испуни унапред одређено мерило за проверу одређене компетенције или се не одазове позиву да учествује у провери једне компетенције искључује се из даљег тока изборног поступка о чему ће бити обавештен у складу са ставом 2. овог члана.”

Члан 6.

У члану 26. после става 1. додаје се нови став 2. који гласи:

„Фазе изборног поступка могу се спровести електронским путем на даљину и уз присуство чланова конкурсне комисије путем електронских средстава комуникације да у циљу ефикасности, смањења трошкова свих учесника конкурсног поступка и заштите здравља.”

Досадашњи став 2. који постаје став 3. мења се и гласи:

„Изузетно од става 1. овог члана, на интерном конкурсу за извршилачка радна места која нису руководећа, не проверавају се опште функционалне и понашајне компетенције, а за радна места која су руководећа не проверавају се опште функционалне компетенције. На јавном конкурсу за пријем приправника не проверавају се посебне функционалне компетенције, осим страног језика када је одређен као потребна компетенција за обављање послова тог радног места.”

Досадашњи ст. 3. и 4. постају ст. 4. и 5.

Члан 7.

У члану 27. став 1. после речи: „кандидата” додају се речи: „који је испунио мерила”.

После става 1. додаје се нови став 2. који гласи:

„Резултати провере понашајних компетенција кандидата, који није испунио мерила у једном конкурсном поступку имају важност трајања од једне године од дана спроведене провере, у свим конкурсним поступцима у органима државне управе, односно у државном органу.”

Досадашњи став 2. постаје став 3. после кога се додаје став 4. који гласи:

„Кандидату који је остварио један бод на провери једне од општих функционалних компетенција, поново се проверавају све опште функционалне компетенције у другом конкурсном поступку.”

Члан 8.

У члану 29. став 2. речи: „Укупан број” замењују се речју: „Број”.

У тачки 1) број и речи: „70 бодова” и речи: „од чега за” бришу се.

У тачки 2) број и речи: „65 бодова” и речи: „од чега за” бришу се.

У тачки 3) број и речи: „60 бодова” и речи: „од чега за” бришу се.

У тачки 4) број и речи: „45 бодова” и речи: „од чега за” бришу се.

После става 4. додају се ст. 5 и 6. који гласе:

„Сматра се да је кандидат испунио мерила прописана за избор за извршилачко радно место које није руководеће, ако је у изборном поступку на јавном конкурсу остварио најмање 36 бодова укупно, а за радно место које је руководеће најмање 40 бодова укупно и није претходно искључен из изборног поступка због испуњености услова из ст. 3 и 4. овог члана.

Сматра се да је кандидат испунио мерила прописана за избор за извршилачко радно место које није руководеће, ако је у изборном поступку на интерном конкурсу остварио најмање 19 бодова укупно, а за радно место које је руководеће најмање 34 бодова укупно и није претходно искључен из изборног поступка због испуњености услова из ст. 3 и 4. овог члана.”

Члан 9.

У члану 33. став 1. реч: „писменом”, замењује се речју: „писаном”.

Члан 10.

У члану 36. став 1. после речи: „компетенција”, додају се речи: „за кандидате за радна места са високим образовањем, односно најмање две, а највише шест посебних функционалних компетенција за кандидате за радна места са средњом школом”.

Члан 11.

У члану 37. став 2. реч: „писмене” замењује се речју: „писане”.

У ставу 4. реч: „писмену” замењује се речју: „писану”.

Члан 12.

У члану 39. став 1. реч: „писменом” замењује се речју: „писаном”.

Члан 13.

У члану 40. после става 7. додаје се нови став 8. који гласи:

„Потврда о испуњености мерила за проверу посебне функционалне компетенције у једном конкурсном поступку не сматра се доказом о поседовању те посебне функционалне компетенције у новом конкурсном поступку.”

Досадашњи став 8. постаје став 9.

Члан 14.

У члану 41. став 1. реч: „писмено” замењује се речју: „писано”.

У ставу 2. реч: „Писмена” замењује се речју: „Писана”.

У ставу 9. речи: „или на једној од провера” замењује се речју: „провере”.

Члан 15.

У члану 42. после става 2. додаје се нови став 3. који гласи:

„Ако се у поступку проверавају две посебне функционалне компетенције, укупан број бодова се добија сабирањем бодова по основу вредновања сваке компетенције и множењем добијеног збира бројем два.”.

Досадашњи ст. 3-5. постају ст. 4-6.

У досадашњем ставу 6. који постаје став 7. речи: „из ст. 3-5.” замењују се речима: „из ст. 4-6.”.

Члан 16.

У члану 46. став 1. после речи: „процењивача” додају се речи: „и психолога”.

У ставу 3. после речи: „раде” додају се речи: „психолози и”.

У ставу 4. после речи: „управу” додаје се запета и речи: „које ангажује Служба, уз претходну сагласност непосредног руководиоца процењивача”.

Члан 17.

У члану 47. став 2. речи: „обучени процењивачи” замењују се речју: „психолози”.

Члан 18.

У члану 51. став 1. после речи: „компетенција” додају се речи: „и доставили доказе о испуњености услова за запослење”.

Члан 19.

У члану 53. став 3. речи: „за избор” замењују се речју: „кандидата”.

Члан 20.

У члану 57. став 1. после тачке 5) додаје се тачка 5а) која гласи:

„5а) број кандидата који се нису одазвали провери општих фукционалих компетенција у изборном поступку;”.

У ставу 4. речи: „изборних листи” замењују се речима: „листи кандидата”, а реч: „две” замењује се речју: „четири”.

Члан 21.

У члану 58. став 2. реч: „осталим” замењује се речју: „свим”.

Члан 22.

Образац пријаве на конкурс у државном органу који је одштампан уз Уредбу о интерном и јавном конкурсу за попуњавање радних места у државним органима („Службени гласник РС”, број 2/19), замењује се Обрасцем пријаве на конкурс у државном органу, који је одштампан уз ову уредбу и чини њен саставни део.

Члан 23.

Интерни и јавни конкурси за попуњавање радних места у државним органима покренути до дана ступања на снагу ове уредбе, окончаће се под условима и на начин предвиђен Уредбом о интерном и јавном конкурсу за попуњавање радних места у државним органима („Службени гласник РС”, број 2/19).

Члан 24.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-5674/2021-1

У Београду, 1. јула 2021. године

В Л А Д А

|  |  |
| --- | --- |
| Тачност преписа оверава  ГЕНЕРАЛНИ СЕКРЕТАР  Новак Недић | ПРЕДСЕДНИК  Ана Брнабић, с.р. |